21 ຄົນ ໄດ້ຮັບການຢືນຢັນ ວ່າເສຍຊີວິດ ໃນເຫດເຮືອແກ່ ຂອງຈີນຫຼົ້ມ
ເຮືອ​ແກ່ລຳນຶ່ງຂອງຈີນ ທີ່ພວມ​ແລ່ນທົດ​ລອງ​ ​ໄດ້​ຫລົ້ມ​ລົງ ຢູ່​ໃນ​ແມ່​ນໍ້າ Yangtze ​ເຮັດໃຫ້ 21 ເສຍຊີວິດ ແລະ ອີກຜູ້ນຶ່ງ ຫາຍສາບສູນ.
ບັນດາເຈົ້າໜ້າທີ່ຈີນ ຢືນຢັນວ່າ 21 ຄົນໄດ້ເສຍຊີວິດ ແລະອີກ ນຶ່ງຄົນຍັງຫາຍສາບສູນ ຫລັງຈາກເຮືອແກ່ລຳນຶ່ງ ທີ່ກຳລັງແລ່ນ ທົດລອງຢູ່ນັ້ນ ໄດ້ຫລົ້ມຢູ່ໃນແມ່ນໍ້າ Yangtze ໃນຕອນບ່າຍ ຂອງວັນພະຫັດທີ່ຜ່ານມານີ້ ເຮືອທີ່ຫາກໍ່ສ້າງໃໝ່ລຳນີ້ ໄດ້ຫລົ້ມ ທີ່ແຂວງ Jiangsu ໃນພາກ ຕາເວັນອອກ ຂອງປະເທດ ພ້ອມດ້ວຍຜູ້ຄົນທີ່ຢູ່ເທິງເຮືອລຳດັ່ງ ກ່າວ 25 ຄົນ ບັນດາເຈົ້າໜ້າທີ່ ກ່າວໃນວັນສຸກວານນີ້ວ່າ ສາມຄົນ ໄດ້ຖືກ ຊ່ອຍຊີວິດໄວ້ໄດ້ ຜູ້ຄົນທີ່ຢູ່ໃນເຮືອນັ້ນ ມີຊາວຕ່າງປະເທດ ຫຼາຍໆຄົນ ຮວມທັງຊາວສີງກະໂປ ອິນເດຍ ແລະຍີ່ປຸ່ນ